Onthou jy daai fliek wat jy afgelaai het? « Informasietegnologie
Impak van die internet kabelbreuk op Universiteit Stellenbosch »
Met `n vinnige internetkonneksie en genoeg internetdata is dit vandag moontlik om die nuutste flieks en reekse aanlyn te kyk. En dis heerlik om alles tot jou beskikking te hê – wat jy ookal soek, kan jy aflaai. Dis nou wel nie heeltemal wettig nie, maar hoe gaan `n filmmaatskappy in Hollywood in elk geval vir jou in die middel van nerens opspoor?!
Ongelukkig is dit hier waar jy die fout maak. Tot redelik onlangs het TV-netwerke en filmmaatskappye nie te veel moeite gedoen om die aflaai en verspreiding van onwettige flieks en reeks te kniehalter nie. Dit was net eenvoudig te moeilik en nie koste-effektief nie. Dis egter nie meer die geval nie.
Informasietegnologie ontvang gereeld e-posse ontvang vanaf maatskappye soos Warner Bros. en Columbia Pictures wat aandui dat onwettige, kopiereg materiaal afgelaai en versprei word vanaf IP-adresse binne die universiteit se netwerk. Hierdie e-posse sluit die spesifieke IP-adres, sowel as die naam van die materiaal wat afgelaai en versprei is in. IT word gevolglik genoodsaak om die persoon aan wie die adres behoort te kontak en `n skriftelike waarskuwing te gee.
Die verspreiding ("seeding") van kopieregmateriaal sonder `n lisensie is beide `n kriminele en siviele oortreding in Suid-Afrika, selfs al is die verspreiding oor BitTorrent. In Suid-Afrika, onder die Kopiereg Wet van 1978, kan dié oortreding jou in die tronk laat beland vir tot 5 jaar en `n boete van tot R10,000 vir elke item wat jy versprei.
Tussen 2010 en 2012, is 200,000 mense reeds gedagvaar vir die oplaai en aflaai van kopieregmateriaal deur BitTorrent.
So, voordat jy die nuutste episode van jou gunsteling reeks gou aflaai, oorweeg eers mooi of jy die kans wil waag. Dis dalk veiliger om van `n diens soos Netflix of Showmax gebruik te maak.
This entry was posted on Maandag, Januarie 20th, 2020 at 12:00 nm	and is filed under Internet, Sekuriteit, Studente. You can follow any responses to this entry through the RSS 2.0 feed. Both comments and pings are currently closed.